SEITSMENDA KOOSSEISU

OTSUS

Haapsalu,								30. mai 2014 nr 
									Eelnõu

Maa munitsipaalomandisse taotlemine 
(Kastani tn 30a, Kase tänava lõik 2, Haapsalu)

Juhindudes maareformi seaduse § 25, § 28 lg 2, Vabariigi Valitsuse 02.06.2006 määruse nr 133 „Maa munitsipaalomandisse andmise kord“ § 6, kohaliku omavalitsuse korralduse seaduse § 6 lg 1, § 22 lg 1 p 37 ning haldusmenetluse seadusest, Haapsalu Linnavolikogu otsustab:

1.	Taotleda Vabariigi Valitsuselt Haapsalu linna munitsipaalomandisse linna arenguks vajaliku maana, vastavalt otsuse lisaks olevatele asendiplaanidele järgmised maaüksused:
1.1 Kastani tn 30a, Haapsalu, Läänemaa – parkla rajamiseks;
1.2 Kase tänava lõik 2, Haapsalu, Läänemaa – tänava rajamiseks.

2.	Otsus jõustub teatavakstegemisest.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine (Kastani tn 30a, Kase tänava lõik 2, Haapsalu)“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel.

Viie-korruselised 60ne korteriga korterelamud Kastani tn 32, 34 ja 45. korteriga korterelamu Kastani tn 30 hooned projekteeriti ja ehitati valmis nõukogude ajal, mil ei olnud tarvis nii palju autode parkimiskohti, kuna autosid oli vähe.

Käesoleval ajal, kui ühe pere käsutuses on keskmiselt kaks autot, on antud piirkonnas vaba parkimiskoha leidmine tekitanud elanikele pideva probleemi. Kuna vaba maa-ala on kvartali keskel olemas, siis parkla rajamiseks, parkimiskorralduse lahendamiseks, krundipiiride määramiseks ja maa-ala munitsipaalomandisse saamiseks alustas linnavalitsus planeeringumenetlust.

Parkla krunt koha-aadressiga Kastani tn 30a on kindlaks määratud Haapsalu Linnavolikogule 30.05.2014 istungile kehtestamiseks esitatud Kastani tn 28, 30, 36 kruntide vahelise ala detailplaneeringus. Parklas on ette nähtud 42 parkimiskohta.

Haapsalu Linnavalitsuse 25.09.2013 korraldusega nr 583 on kehtestatud Lepa tänava äärse elamuala detailplaneering. Planeeringuga on kehtestatud olemasoleva Kase tänava pikendamine Lepa tänavani. Planeeritud tänavalõigu pikkus on ca 80 meetrit.

Antud maaüksused kuuluvad taotlemisele Haapsalu linna arenguks vajaliku maana ja nende munitsipaalomandisse andmise otsustab Vabariigi Valitsus.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
16.05.2014